**Գաետանո Դ'Ագոստինո** (իտալ.՝ Gaetano D'Agostino, հունիսի 3, 1982(1982-06-03) կամ հունիսի 4, 1982(1982-06-04), Պալերմո, Իտալիա), իտալացի ֆուտբոլիստ, կիսապաշպան և մարզիչ։ «Ալեսսանդրիա» ակումբի գլխավոր մարզիչն է։

Կարերիա
-------

### Ակումբային

Դ'Ագոստինոն սկսել է ֆուտբոլով զբաղվել իր հայրենի քաղաքի «Պալերմո» ֆուտբոլային դպրոցում։ Այն բանից հետո, երբ նա խաղաշրջաներից մեկում 100-ից ավելի գնդակ է խփել, նրան ուշադրություն են դարձրել «Ռոմա» ֆուտբոլային ակումբի սկաուտները, և 16 տարեկանում նա հայտնվել է ակումբի դպրոցում։ Ե՛վ Զեմանի և Կապելոյի օրոք նա հաճախ մասնակցել է հիմնական կազմի մարզումներին։ Սերիա A-յում իր դեբյուտն է նշել 2000 թվականին «Բրեշիա» ակուբի դեմ խաղում։ Այդ սեզոնին «Ռոման» դարձել է Իտալիայի չեմպիոն, և Գաետանոն, որը բացի «Բրեշիայի» դեմ խաղից ուրիշ ոչ մի խաղի չէր մասնակցել, դառնում է չեմպոնական կազմի մաս։ Սակայն նա չի կարողանում ամրանալ խմբում, և խաղացողի իրավունքների 50 տոկոսը փոխանցվում է «Բարի» ֆուտբոլային ակումբին` դառնալով Անտոնիո Կասսանոյի վերաբերյալ գործարքի մի մաս։ «Բարի»-ում Դ'ագոստինոն 2 խաղաշրջանի ընթացքում անցկացրել է 70 խաղ։ Ակումբն այդ ժամանակ համարվում էր B սերիայի միջին խաղացող։

Գաետանոն պարբերաբար միացել է Իտալիայի ֆուտբոլի ազգային տարբեր տարիքային հավաքականներին։ Իտալիայի երատասարդական հավաքականի կազմում հաղթել է 2004 թվականի Եվրոպայի առաջնությունը։

2003 թվականի վերադարձել է «Ռոմա»` 2003-2004 խաղաշրջանի վերջում հաճախ հայտնվելով դաշտում։ Սակայն այս անգամ էլ չի կարողացել հիմնավորվել հռոմեացիների մոտ և վաճառվել է «Մեսսինա» ակումբին, որը վերադարձել էր A սերիա։ «Անկեղծ ասած` մտածում էի, որ ինձ կհաջողվի ամրանալ «Ռոմայում»», հայտարարել է նա տեղափոխումից հետո։ Դ'Ագոստինոն իրեն լավ էր դրսևորում սիցիլացիների կազմում` մասնակցելով 42 խաղի և խփելով 5 գոլ։

2006 թվականի ամռանը խաղացողը տեղափոխվում է «Ուդինեզե» ակումբ։ Գաետանոն ամրանում է ակումբի հիմնական կազմում, իսկ Գյոկհան Ինլերի գալուց հետո կարողանում է նրա հետ լավ կապ ստեղծել կիսապաշտպանությունում։ Գաետանոյի տաղանդը վերջնականապես բացահայտվում է 2008/09 խաղաշրջանում, որի ընթացքում նա խաղացել է 36 խաղ և ցուցադրել է իր համար բարձր արդունավետություն` խփելով 11 գնդակ։ «Ուդինեզեում» խաղացել է կիսապաշտպանի դիրքում և համարվում է ազատ հարվածների կատարող։ 2007/08 խաղաշրջանում դառնում է A սերիայի առաջնորդ` ըստ արդյունավետ փոխանցումների կատարման արդյունքի։

2008 թվականի դեկտեմբերին Գաետանոն կարող էր հայտնվել Ռուբին ակումբում, իսկ 2009 թվականի ամռանը մոտ էր «Յուվենտուս» կամ Ռեալ Մադրիդ ֆուտբոլային ակումբներում հայտնվելուն, սակայն երկու ակումբներն էլ «Ուդինեզե» ակումբի պահանջած գումարը չափազանց շատ են համարում և նրա փոխարեն ձեռք են բերում ուրիշ ֆուտբոլիստներ. «Յուվենտուսը» գնում է Ֆելիպե Մելոյին, իսկ Ռեալը` Խավի Ալոնսոյին։ Ավելի ուշ Ագոստինոն հայտարարում է, որ չի ափսոսում իր չկայացած տեղափոխումների համար. «Ես չեմ զղջում, որ մնացի «Ուդինեզեում»։ Այստեղ իմ տունն է, որտեղ ես ինձ շատ լավ եմ զգում և իմ խղճի առաջ մաքուր եմ»։

2010 թվականի հունիսի 7-ին Դ'Ագոստինոն լքում է «Ուդինեզե» ֆուտբոլային ակումբը` տեղափոխվելով «Ֆիորենտինա», որը գնել էր ֆուտբոլիստի իրավունքների կեսը։ Ակումբի կազմում իր վերջին խաղաշրջանում նա խաղացել է 20 խաղ և խփել է 1 գոլ։

### Հավաքական

2004 թվականին Դ'Ագոստինոն Իտալիայի երիտասարդական հավաքականում դառնում է Եվրոպայի չեմպիոն։
2008 թվականին նոյեմբերի 18-ին Մարչելո Լիպին Դ'Ագեստինոյին հրավիրում է մասնակցելու Հունաստանի ֆուտբոլի ազգային հավաքականի դեմ խաղին, սակայն ֆուտբոլիստը չի հայտնվում դաշտում։

Ձեռքբերումներ
-------------

**Ռոմա**

* Իտալիայի առաջնություն։ 2001

**Իտալիայի երիտասարդական հավաքական**

* Եվրոպայի առաջնություն։ 2004

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2 3 4  «The Explosion of Gaetano D'Agostino» (անգլերեն). The Offside. 2009-05-22. Արխիվացված է օրիգինալից 2012 թ․ մարտի 20-ին. Վերցված է 2009 թ․ հոկտեմբերի 16-ին.
4. 1 2 3 4 5  Денис Орлов (2008-12-07). «Вперед, Даго!». Sports.ru. Արխիվացված է օրիգինալից 2012 թ․ մարտի 20-ին. Վերցված է 2009 թ․ հոկտեմբերի 16-ին.
5. ↑  ««Рубин» замахнулся на Гаэтано Д'Агостино». Росбалт. 2008-12-25. Արխիվացված է օրիգինալից 2012 թ․ հունիսի 7-ին. Վերցված է 2009 թ․ հոկտեմբերի 16-ին.
6. ↑  ««Ювентус» близок к завершению переговоров по Д'Агостино». futbol-1960.ru. 2009-06-04. Արխիվացված է օրիգինալից 2012 թ․ մարտի 20-ին. Վերցված է 2009 թ․ հոկտեմբերի 16-ին.
7. ↑  «Гаэтано Д'Агостино: «Все игроки мечтают выступать за «Реал»». Sports.ru. 2009-07-10. Արխիվացված է օրիգինալից 2012 թ․ մարտի 20-ին. Վերցված է 2009 թ․ հոկտեմբերի 16-ին.
8. ↑  «Д'Агостино: «Не жалею, что остался в «Удинезе»». Евро-футбол. 2009-10-07. Արխիվացված է օրիգինալից 2012 թ․ մարտի 20-ին. Վերցված է 2009 թ․ հոկտեմբերի 16-ին.
9. ↑  ««Фиорентина» объявила о приобретении д'Агостино». Чемпионат.ру. 7 июня 2010. Արխիվացված է օրիգինալից 2010 թ․ հունիսի 10-ին. Վերցված է 2010 թ․ հունիսի 19-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Պրոֆիլը Eurosport.ru կայքում
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AIC · BDFA · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) |

 |